PRACOVNÝ LIST – SAVANY

Prečítaj si text o savanách

Savany sú krajiny s trávnatým porastom v teplom podnebí, ktoré lemujú dažďové pralesy. V týchto oblastiach prevládajú porasty vysokých tráv a bylín s riedko roztrúsenými stromami. Savany sa delia na – vlhké savany, - suché savany, - tŕnité savany. V savanách sa striedajú obdobia sucha a obdobia  dažďov. Spadne tu okolo 400 až 1 000 mm zrážok za rok. V období dažďov je tráva vyššia ako v období sucha, dosahuje výšku až 4 metre. Rieky majú veľa vody len počas obdobia dažďov, väčšinou tam nevznikajú veľké vodné toky. V období sucha sú korytá riek prázdne. V savanách sú úrodné pôdy, ktoré sú sfarbené do červena, pretože obsahujú veľa železa. V africkej savane žijú zebry, žirafy, antilopy, nosorožce, slony africké, levy, leopardy, gepardy, hyeny. V austrálskych savanách žije kengura, koala, mravčiar, pes dingo alebo emu hnedý.

Zakrúžkuj správnu odpoveď

1.Savany sú :

a) Trávnaté porasty v miernom podnebí

b) Husté lesy v okolí rovníka

c) Trávnaté porasty v teplom podnebí

2. Savany sa delia na :

a) Vlhké , suché, tŕnité

b) Pekné, tŕnité, suché

c) Tvrdé , suché, tŕnité

3. V savanách spadne za rok :

a) 1 500 – 2 000 mm zrážok

b) 400 – 1 000 mm zrážok

c) 1 000 – 1 500 mm zrážok

4. Rieky majú veľa vody :

a) počas obdobia sucha

b) počas obdobia dažďov

5. V savanách žijú :

a) slony, zebry, žirafy, gorily

b) žirafy, hyeny, slony, antilopy

c) levy, gepardy, medvede, nosorožce